Dinamo (stadion, Samarqand)

"Dinamo Stadioni — Oʻzbekistonning Samarqand shahridagi koʻp maqsadli stadion. Dinamo Samarqand futbol klubining uy arenasi hisoblanadi. Ushbu stadion koʻp maqsadli boʻlib, futboldan tashqari boshqa sport turlarini ham oʻtkazsa boʻladi. Stadion 1963-yili qurib bitkazilgan, oʻsha paytlari stadion sigʻimi 16.000 tomoshabinga moʻljallangandi. Stadion Samarqandning Mirzo Ulugʻbek (sobiq Karl Marks) koʻchasida joylashgan. 2011-yili stadionda kapital rekonstruksiya ishlari olib borilganidan soʻng, stadion sigʻimi 13.800 oʻrindiqqa qisqartirildi. Tomoshabin toʻplash boʻyicha rekordi 1999-yil „Doʻstlik“ (Toshkent viloyati) ga qarshi oʻyinda oʻrnatilgan, ushbu oʻyinda 35.000 dan koʻp ishqiboz tashrif buyurgan. 2012-yili rekonstruksiya ishlaridan keyin stadion zamonaviy holatga keltirildi. Stadionda: zamonaviy kiyinish xonalari, dush kabinalari, hakamlar xonasi, jurnalistlar, matbuot, sharhlovchilar va TV uchun maxsus xonalar, Matbuot anjumani zali, tibbiyot uchun xonalar, doping-nazorat xonasi, Restoran, Kafe-Bar, Klub va Stadion muzeyi, VIP va CIP oʻrinlar bor. Stadion 112x72 metrli Daniyadan maxsus olib kelingan tabiiy chimdan iborat. Stadion chimining atrofini yugurish uchun moʻljallangan yoʻlak tashkil etadi. Hozirda „Dinamo Stadioni“ Oʻzbekistonning FIFA talablariga javob beradigan eng yaxshi stadionlaridan biridir.

 Stadionning muxlislar toʻplash boʻyicha rekordlari 
 1999-yil: Dinamo Samarqand-Doʻstlik Toshkent, 35.000 tomoshabin
 2001-yil: Dinamo Samarqand-Paxtakor, 16.000 tomoshabin

 Stadion bilan bogʻliq qiziqarli faktlar 
 Ushbu stadionda 1992-yili ilk bor oʻtkazilgan futbol boʻyicha Oʻzbekiston Kubogi finali oʻtkazilgan.
 Ushbu stadionda Oʻzbekiston milliy terma jamoasi oʻzining bir nechta oʻyinini oʻtkazgan.
 Ushbu stadion faqat Paxtakor Markaziy Stadionidan yosh boʻyicha kichik hisoblanadi.
 90-yillarda ushbu stadion Oʻzbekistonda eng koʻp muxlis tashrif buyurish boʻyicha 3-oʻrinda edi („Paxtakor“ va „Neftchi Fargʻona“dan keyin).
 Oʻzbekiston kubogi finallariga 3 bor mezbonlik qilgan (Paxtakor stadionidan soʻng 2-oʻrinda

 Fotogalereya 

 Manbalar 

Turkum:Oʻzbekistondagi futbol stadionlari
Turkum:Oʻzbekistondagi imoratlar
Turkum:Dinamo Samarqand PFK
Turkum:Samarqand stadionlari